title: Decizia Consiliului din 22 iulie 2002 privind participarea Comunității la Grupul internațional de studii în domeniul cauciucului

text:
Anunţ juridic important

|

32002D0651

Jurnalul Oficial L 215 , 10/08/2002 p. 0013 - 0022 ediţie specială în limba cehă capitol 11 volum 42 p. 256  - 265 ediţie specială în limba estonă capitol 11 volum 42 p. 256  - 265 ediţie specială în limba maghiară capitol 11 volum 42 p. 256  - 265 ediţie specială în limba lituaniană capitol 11 volum 42 p. 256  - 265 LV.ES capitol 11 volum 42 p. 256  - 265 MT.ES capitol 11 volum 42 p. 256  - 265 PL.ES capitol 11 volum 42 p. 256  - 265 SK.ES capitol 11 volum 42 p. 256  - 265 ediţie specială în limba slovenă capitol 11 volum 42 p. 256  - 265

		Decizia Consiliuluidin 22 iulie 2002privind participarea Comunității la Grupul internațional de studii în domeniul cauciucului(2002/651/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133,având în vedere propunerea Comisiei,întrucât:(1) Grupul internațional de studii în domeniul cauciucului (GISC) a fost înființat în 1944 ca urmare a încheierii programului internațional de reglementare a cauciucului, în vigoare din 1934. Modificările regulamentului de procedură au fost adoptate de acest Grup la reuniunile șefilor de delegații, organizate în timpul celei de-a treizeci și șasea și treizeci și șaptea Adunări a Națiunilor de la Tokyo (martie 1995) și Phuket (aprilie 1996).(2) GISC este o organizație interguvernamentală cu statut de organism internațional recunoscut, stabilită în Regatul Unit în temeiul unui acord de sediu semnat cu guvernul Regatului Unit la 14 februarie 1978, care definește privilegiile și imunitățile de care beneficiază Grupul și secretariatul acestuia. Obiectivul Grupului este acela de:"… a asigura un for de discuții privind problemele care afectează producția, consumul și comerțul cu cauciuc natural și sintetic și de a culege și disemina informații statistice generale cu privire la industria mondială a cauciucului".(3) Grupul este administrat de un secretariat condus de un secretar general, care este responsabil în fața Grupului și al comitetului executiv, având funcția de șef executivului; pe plan administrativ, secretarul general prezintă rapoarte ale activității sale, comitetului executiv, care se reunește de patru până la șase ori pe an și care este constituit din reprezentanți a paisprezece guverne membre, la reuniunea anuală. Președintele Grupului este ales pentru o perioadă de doi ani la reuniunile anuale și este membru ex officio al comitetului executiv. Organul suprem este format din șefii delegațiilor care se reunesc în cadrul reuniunilor anuale sau al reuniunilor extraordinare.(4) Activitățile Grupului constituie un for de discuții privind problemele care afectează industria mondială a cauciucului, culegerea, validarea și publicarea de statistici oficiale privind producția, consumul și comerțul cu cauciuc natural și sintetic. În principal, aceste activități sunt finanțate prin cotizațiile guvernelor membre. Din bugetul aprobat, 60 % reprezintă cotizațiile de bază, plătite în sume egale de către toate guvernele membre. Soldul de 40 % este plătit de guvernele membre proporțional cu producția sau cu consumul lor (care dintre acestea este mai mare) de cauciuc nou, în anul calendaristic precedent anului financiar în cauză.(5) După desființarea Consiliului internațional al cauciucului natural (INRO) la 31 august 2001, cel mai bun mod de a favoriza pe viitor dialogul dintre țările exportatoare și cele importatoare de cauciuc natural este consolidarea GISC, organism cu o existență îndelungată, care reprezintă un for de discuții privind problemele care afectează cererea și oferta de cauciuc natural și sintetic.(6) Mai multe state membre ale Uniunii Europene sunt membre ale GISC, și anume: Belgia, Franța, Germania, Italia, Țările de Jos, Spania și Regatul Unit.(7) Consiliul Uniunii Europene, pe baza recomandării Grupului de lucru privind mărfurile, a invitat Comisia să adopte măsurile necesare pentru a permite Comunității Europene să adere la GISC în calitate de membru cu drepturi depline,DECIDE:Articolul 1Statutul și regulamentul de procedură al Grupului internațional de studii în domeniul cauciucului (GISC) sunt acceptate de Comunitatea Europeană.Textul statutului și al regulamentului de procedură se anexează la prezenta.Articolul 2Președintele Consiliului este autorizat să desemneze persoanele împuternicite să depună instrumentul de acceptare privind aderarea la GISC în numele Comunității.Adoptată la Bruxelles, 22 iulie 2002.Pentru ConsiliuPreședinteleP. S. Møller--------------------------------------------------ANEXĂSTATUTUL ȘI REGULAMENTUL DE PROCEDURĂ AL GRUPULUI INTERNAȚIONAL DE STUDII ÎN DOMENIUL CAUCIUCULUISTATUTMandat1. Aderarea la Grupul internațional de studii în domeniul cauciucului este deschisă țărilor interesate de producția, consumul sau comerțul cu cauciuc natural și sintetic.2. Membrii cotizează, de comun acord, la venitul necesar activităților Grupului.3. Grupul are sediul la Londra, unde dispune de un secretariat pentru coodonarea activităților sale, în special pentru culegerea și diseminarea statisticilor.4. Grupul se reunește periodic, la date și în locuri convenabile membrilor, în scopul examinării poziției statistice și discutării problemelor curente privind industria cauciucului.5. Grupul elaborează sau comandă studii privind situația pieței internaționale a cauciucului, pe care le consideră necesare, având în vedere, în special, obținerea de informații generale privind situația cererii și ofertei și evoluția probabilă a acestora.6. Grupul analizează măsurile destinate extinderii consumului mondial de cauciuc.7. Grupul analizează modul cel mai convenabil de soluționare a dificultăților care prezintă un interes special pentru membrii săi și poate prezenta rapoarte și recomandări cu privire la acestea.8. Rezultatele discuțiilor pot fi comunicate, în cazul în care este necesar, altor guverne și organizații interguvernamentale care își exprimă interesul de a fi informate cu privire la aceste studii.Obligațiile membrilor9. Membrii se obligă, în măsura în care este posibil, să prezinte secretariatului statistici privind producția, consumul și comerțul cu cauciuc pe teritoriile lor respective, precum și alte asemenea informații relevante pentru evaluarea situației actuale și a tendințelor viitoare.10. Din bugetul anual aprobat, 60 % provin din cotizațiile de bază, plătite în sume egale de către toate guvernele membre.11. Soldul de 40 % din bugetul aprobat este plătit de guvernele membre proporțional cu producția sau cu consumul (care dintre acestea este mai mare) de cauciuc nou din anul calendaristic precedent anului financiar în cauză. În cazul în care absența statisticilor necesare face imposibilă evaluarea cotizațiilor în conformitate cu această normă, comitetul executiv stabilește cotizația pe baza celor mai fiabile informații și invită guvernul în cauză să își exprime acordul față de această evaluare.12. Membrii noi care aderă la Grup în cursul unui an financiar cotizează la buget după cum urmează:(i) de la 1 iulie la 30 septembrie, cotizația de bază integrală;(ii) de la 1 octombrie la 31 decembrie, trei sferturi din cotizația de bază;(iii) de la 1 ianuarie la 31 martie, jumătate din cotizația de bază;(iv) de la 1 aprilie la 30 martie, un sfert din cotizația de bază.13. Toate sumele datorate de guvernele membre se plătesc în moneda lor națională respectivă, dacă aceasta este convertibilă în moneda Regatului Unit; în caz contrar, sumele se plătesc în moneda Regatului Unit.14. În cazul în care Grupul nu hotărăște altfel, membrii care nu își plătesc cotizația timp de doi ani, încetează să beneficieze de privilegiile calității de membru, până la achitarea restanțelor și a cotizațiilor pentru anul curent.Organizare și proceduri15. Grupul se reunește cel puțin o dată, în fiecare an calendaristic, și ori de câte ori comitetul executiv decide astfel.16. Grupul se reunește la Londra sau în alt loc stabilit de Grup sau de comitetul executiv, la invitația unui guvern membru.17. Fiecare guvern membre care face parte din Grup numește un reprezentant, care poate fi însoțit de consilieri la toate reuniunile Grupului.18. În cazul în care reprezentantul respectiv nu poate participa la reuniunea unui Grup, oricare guvern membru poate fi reprezentat de un supleant.19. Pentru întrunirea cvorumului la toate reuniunile Grupului este necesară prezența unei majorități simple a membrilor Grupului, inclusiv cel puțin trei producători de cauciuc natural și șase consumatori, dintre care cel puțin trei producători de cauciuc sintetic.20. Biroul Grupului este alcătuit dintr-un președinte, un vicepreședinte și secretarul general.21. Președintele și vicepreședintele sunt aleși de membrii Grupului, au un mandat pentru doi ani financiari ai Grupului și pot fi realeși. În cazul în care reuniunea anuală a Grupului dintr-un an calendaristic are loc după 30 iunie, președintele și vicepreședintele în exercițiu rămân în funcție până la alegerea unui nou președinte și vicepreședinte, la următoarea ședință a Grupului.22. Grupul numește secretarul general, care conduce secretariatul și este responsabil în fața Grupului și a comitetului executiv pentru activitățile sale.23. Grupul desemnează un comitet executiv care exercită, pentru Grup și în numele acestuia, competențele pe care acesta i le deleagă Grupul și care este împuternicit să acționeze în situații de urgență în conformitate cu obiectivele și politicile Grupului.24. Ocazional, în cazul în care este necesar, Grupul poate desemna comitete și grupuri consultative și hotărăște cu privire la membrii și funcțiile acestora.25. Grupul autorizează pregătirea și publicarea studiilor privind conjunctura pieței mondiale a cauciucului și alte subiecte, după caz.26. Orice observator care dorește să ia cuvântul în cadrul unei reuniuni a Grupului, informează președintele cu privire la aceasta, anterior sesiunii; președintele poate invita observatorul să ia cuvântul la momentul potrivit. Un observator poate fi invitat de președinte în cadrul unei reuniuni a Grupului să participe la lucrările oricărui comitet.27. Grupul poate modifica sau revizui oricând prezentul regulament de procedură.Reglementări financiare28. Anul financiar durează de la 1 iulie până la 30 iunie.29. La Londra este deschis un cont bancar în numele secretariatului Grupului internațional de studii în domeniul cauciucului.30. Operațiunile derulate prin acest cont bancar se desfășoară prin cecuri semnate de:(i) secretarul general sau(ii) în absența acestuia, de către președintele sau vicepreședintele Grupului sau al comitetului executiv sau(iii) în absența acestora, de oricare alt membru titular al comitetului executiv. Pentru toate sumele care depășesc o anumită limită stabilită de comitetul executiv, cecurile necesită două semnături.31. Situația conturilor secretariatului este păstrată de secretarul general.32. Toate sumele primite se depun la bancă în cel mai scurt termen. Secretarul general păstrează un cont de avans pentru plățile și chitanțele în numerar de valoare mică, până la concurența sumei stabilite de comitetul executiv.33. Auditorii sunt desemnați de către Grup.34. Imediat după încheierea anului financiar, în măsura în care este posibil, secretarul general transmite tuturor guvernelor membre un extras de cont anual certificat de președinte sau de vicepreședinte, de secretarul general și de auditori.35. Secretarul general răspunde de elaborarea și prezentarea către comitetul executiv, cel târziu la data de 31 martie a fiecărui an, a unui proiect de buget pentru următorul an financiar, în vederea aprobării de către Grup. În cazul în care, într-un an calendaristic, reuniunea anuală a Grupului are loc după data de 30 iunie, proiectul de buget supus spre aprobare comitetului executiv cel târziu până la data de 31 martie, este transmis tuturor guvernelor membre pentru comentarii și comitetul executiv este împuternicit să aprobe bugetul pe anul următor, luând în considerare eventualele comentarii primite din partea guvernelor membre.36. Secretarul general are responsabilitatea de a prezenta guvernelor membre bugetul aprobat și solicită plata cotizației totale datorate de fiecare guvern în conformitate cu prevederile bugetului menționat.37. Cheltuielile de călătorie și întreținere ale membrilor care participă la reuniunile Grupului sunt suportate de guvernele membre respective și nu pot fi finanțate, în nici un caz, din fondurile Grupului.Comitetul executiv38. Comitetul executiv este constituit din reprezentanții guvernelor membre aleși în cadrul reuniunii anuale a Grupului. Președintele și vicepreședintele Grupului sunt membri ex officio. Toți membrii comitetului care doresc o reînnoire a mandatului pentru un al doilea sau un al treilea an își prezintă candidatura în vederea realegerii în cadrul reuniunii anuale.39. Pentru întrunirea cvorumului este necesară prezența unei majorități simple, inclusiv doi producători de cauciuc natural și doi consumatori (inclusiv cel puțin un producător de cauciuc sintetic).40. Președintele și vicepreședintele comitetului executiv sunt aleși de către membrii comitetului la reuniunea comitetului care se organizează imediat după reuniunea anuală a Grupului.41. Comitetului îi revin următoarele responsabilități:(a) urmărirea progresului activităților în curs între reuniunile Grupului și furnizarea, după caz, de noi instrucțiuni în acest sens secretarului general;(b) examinarea altor probleme care pot interveni între reuniunile Grupului și formularea de recomandări adecvate (a se vedea punctul 45) și, după caz și în situații de urgență, adoptarea de măsuri conforme cu obiectivele și politicile Grupului;(c) supravegherea, după caz, a activităților administrative și financiare ale secretariatului;(d) înaintarea unui buget spre aprobarea de către Grup sau, în conformitate cu dispozițiile punctului 35, aprobarea bugetului pentru anul următor;(e) prezentarea la reuniunea anuală a Grupului, a unui raport cu privire la activitățile desfășurate după reuniunea anuală precedentă a Grupului;(f) desfășurarea altor activități hotărâte de Grup pentru și în numele acestuia.42. Comitetul se reunește la datele stabilite de membrii săi sau la convocarea secretarului general, dar întotdeauna în termen de șase luni de la ultima reuniune anuală a Grupului.43. Toate guvernele membre primesc agenda întrunirilor comitetului în prealabil, precum și procesele-verbale ale reuniunilor, după aprobarea acestora.44. Orice guvern membru poate participa, pe baza unei cereri adresate președintelui comitetului, la orice reuniune a acestuia, cu privire la un anumit subiect sau pe durata întregii reuniuni.45. Secretarul general comunică guvernelor membre ale Grupului toate recomandările comitetului, înainte de punerea în aplicare a acestora, având grijă să lase un timp suficient de exprimare a unor eventuale obiecții din partea membrilor.Comitetul statistic46. Comitetul statistic este compus din toți membrii Grupului care doresc să facă parte din el; acesta este asistat de un comitet de experți în domeniul statisticilor cauciucului, ai cărui membri sunt desemnați anual de Grup, la recomandarea comitetului statistic.47. Comitetul își alege președintele, care de regulă este și președintele comitetului de experți în domeniul statisticilor cauciucului și al cărui mandat este pe durata unui an financiar și care poate fi reales. În cazul în care, într-un an calendaristic, reuniunea anuală a Grupului are loc după data de 30 iunie, președintele actual rămâne în funcție până la realegerea sau numirea unui nou președinte în cadrul următoarei ședințe a Grupului.48. Comitetul are următoarele responsabilități:(i) analizarea și prezentarea de rapoarte cu privire la situația cererii și ofertei de cauciuc;(ii) examinarea și prezentarea rapoartelor privind subiecte similare care îi sunt înaintate de către Grup.49. Comitetul nu transmite comunicate de presă decât cu aprobarea Grupului, în cadrul unei reuniuni sau cu alte ocazii, cu aprobarea comitetului executiv sau a secretarului general.Secretarul general și secretariatul50. Secretarul general conduce secretariatul și este responsabil în fața Grupului cu privire la activitățile sale.51. Responsabilitățile detaliate ale secretarului general cu privire la chestiuni precum finanțele, recrutarea personalului, etc. sunt stabilite de către comitetul executiv în conformitate cu instrucțiunile Grupului. În toate aceste chestiuni se consideră că secretarul general hotărăște în numele tuturor membrilor Grupului.52. Secretariatul își desfășoară toate activitățile de o manieră imparțială, nu publică nici o informație furnizată de guvernele membre fără aprobarea prealabilă a acestora și nu inițiază discuții cu privire la elaborarea politicilor.53. Funcțiile secretariatului sunt următoarele:(i) punerea la dispoziția Grupului a celor mai bune informații posibile referitoare la statistici și la chestiunile economice cu caracter mai general, în cazul în care acestea privesc domeniul cauciucului;(ii) întreținerea, între reuniunile Grupului, unei legături între guvernele membre cu privire la chestiunile aferente domeniului cauciucului;(iii) efectuarea pregătirilor necesare pentru reuniunile Grupului;(iv) menținerea legăturii cu alte organizații internaționale ale căror activități sunt relevante și de interes pentru activitățile Grupului;(v) elaborarea studiilor coordonate de Grup în conformitate cu punctele 5 și 25.REGULAMENTUL DE PROCEDURĂModificările regulamentului de procedură au fost adoptate de Grup la reuniunile șefilor de delegații, organizate în timpul celei de-a treizeci și șasea și treizeci și șaptea Adunări a Națiunilor de la Tokyo și Phuket. Normele de la 1 la 10 au fost adoptate la reuniunea de la 1 și 2 martie 1995 și au intrat în vigoare la 2 martie 1995. Normele de la 11 la 12 au fost adoptate la 15 și 16 aprilie 1996 și au intrat în vigoare la 16 aprilie 1996.Norma 1Procedura de vot(a) În cadrul reuniunilor Grupului, ale comitetului executiv și ale comitetelor, deciziile se adoptă prin consens, fără voturi împotrivă, obiecții sau rezerve oficiale. Președinții reuniunilor depun eforturi pentru obținerea consensului. În cazul rezervelor, dacă este posibil, se acordă membrilor un timp suficient în vederea ajungerii la un compromis și a obținerii consensului.(b) În cazul în care, în opinia președintelui reuniunii, nu există posibilitatea obținerii consensului cu privire la o anumită problemă, aceasta este supusă la vot.(c) De regulă, votarea se desfășoară astfel încât să se asigure o transparența maximă a procesului decizional iar președintele reuniunii este cel care decide dacă votarea se face prin ridicarea mâinii sau prin apel nominal. În circumstanțe excepționale, președintele poate decide, cu aprobarea majorității simple a celor prezenți, dacă este necesar să se procedeze la un vot secret sau la un vot prin corespondență.(d) Sub rezerva dispozițiilor literei (e), deciziile supuse la vot sunt adoptate, de regulă, cu majoritatea simplă a membrilor prezenți și votanți. O decizie a Grupului necesită un vot afirmativ din partea a cel puțin trei producători de cauciuc natural și a trei consumatori de cauciuc, dintre care doi producători de cauciuc sintetic. Orice decizie a comitetului executiv trebuie aprobată de cel puțin doi producători de cauciuc natural și de doi consumatori, dintre care cel puțin un producător de cauciuc sintetic.(e) Deciziile supuse la vot privind:(i) aprobarea sau prezentarea bugetului;(ii) scutirea de obligații, suspendarea drepturilor sau excluderea unui guvern membru,sunt luate cu majoritatea de două treimi a membrilor votanți prezenți, cu condiția ca majoritatea simplă a producătorilor de cauciuc natural și a consumatorilor, socotiți separat, să voteze favorabil.(f) Deciziile supuse la vot privind:(i) revizuirea sau rezilierea acordului de sediu;(ii) modificarea statutului sau a regulamentului de procedură;(iii) amplasarea sediului,se adoptă numai prin consens.(g) Secretarul general, cu acordul președintelui sau al comitetului executiv, poate înainta o propunere spre aprobare de către membri prin intermediul votului prin corespondență. Membrii pot aproba, respinge sau cere ca decizia sa fie retrimisă în ședință anuala sau extraordinară a Grupului. Pentru a fi aprobată, o decizie trebuie să primească un vot afirmativ în conformitate cu dispozițiile literelor (d) și (e). Cu toate acestea, în cazul în care doi producători de cauciuc natural și doi consumatori (dintre care cel puțin un producător de cauciuc sintetic) solicită acest lucru, decizia este retrimisă în reuniunea următoare a comitetului executiv.(h) Președintele comitetului executiv poate, cu aprobarea majorității simple a comitetului executiv, să supună o propunere spre aprobare de către membrii Grupului prin vot prin corespondență. Membrii Grupului pot aproba, respinge sau retrimite decizia până la reuniunea anuală sau extraordinară a Grupului. Pentru a fi aprobată, o decizie trebuie să primească un vot afirmativ în conformitate cu dispozițiile literelor (d) și (e). Cu toate acestea, în cazul în care trei producători de cauciuc natural și trei consumatori (dintre care cel puțin un producător de cauciuc sintetic) solicită acest lucru, decizia este retrimisă în reuniunea următoare a Grupului.(i) De regulă, termenul de răspuns pentru votul prin corespondență este de treizeci de zile de la data expedierii poștale, dar în cazurile de extremă urgență președintele comitetului executiv poate aproba un termen mai scurt, de cel puțin șapte zile.Norma 2Competențele comitetului executivFără a aduce atingere competențelor conferite în temeiul clauzelor 35 și 41 din statut, comitetul executiv nu este împuternicit să adopte decizii privind:(a) scutirea guvernelor membre de obligațiile calității de membru;(b) suspendarea drepturilor unui guvern membru;(c) excluderea unui guvern membru;(d) renegocierea, prelungirea sau rezilierea acordului de sediu;(e) modificarea statutului sau a regulamentului de procedură;(f) amplasarea sediului;(g) desemnarea secretarului general;dar poate examina toate aceste chestiuni în vederea formulării de recomandări în cadrul reuniunilor Grupului.Norma 3Cotizațiile membrilor(a) Data scadentă a cotizațiilor membrilor este data de1 iulie a fiecărui an.(b) În cazul în care un guvern membru nu își plătește integral cotizația până la 1 decembrie, secretarul general solicită de urgență plata imediată.(c) În cazul în care până la 1 februarie nu se efectuează plata integrală, secretarul general informează comitetul executiv cu privire la acesta. Comitetul recomandă Grupului suspendarea tuturor drepturilor de vot ale guvernului membru, cu excepția cazului în care acesta decide altfel având în vedere unele circumstanțe deosebite.(d) În cazul în care plata integrală nu se efectuează până la 1 aprilie, comitetul executiv recomandă Grupului suspendarea tuturor serviciilor oferite respectivului guvern membru de către secretariat, cu excepția cazului în care acesta decide altfel având în vedere unele circumstanțe deosebite.(e) Recomandările prevăzute la literele (c) și (d) pot fi transmise Grupului prin vot prin corespondența în conformitate cu dispozițiile normei 1 litera (h).(f) În cazul în care un guvern membru nu își plătește integral cotizația până la sfârșitul anului financiar, suma datorată se majorează în funcție de rata anuală a inflației din țara în care se află sediul Grupului, utilizată pentru calcularea bugetului pe fiecare an pentru care plata este restantă. Plata revizuită se calculează și se comunică guvernului membru de către secretarul general la sfârșitul fiecărui trimestru al anului financiar. Această dispoziție nu se aplică cotizațiilor scadente până la 30 iunie 1995.(g) Deciziile sau măsurile adoptate în conformitate cu dispozițiile prezentei clauze nu aduc atingere dreptului guvernului membru în cauză de a fi reprezentat și de a-și expune punctul de vedere în cadrul unei reuniuni a Grupului în cadrul căreia este prevăzută discutarea condițiilor calității de membru. Aceste decizii sau măsuri nici nu împiedică și nici nu întârzie examinarea de către Grup a suspendării guvernului membru respectiv în conformitate cu clauza 14 din statut.Norma 4Readmiterea în cadrul GrupuluiFiecare cerere de readmitere în cadrul Grupului formulată de un guvern suspendat în temeiul clauzei 14 din statut pentru neîndeplinirea obligațiilor financiare, este analizată de către comitetul executiv, în vederea ajungerii la un acord cu privire la plata acestor obligații financiare. Orice acord de acest tip este supus spre aprobare în cadrul unei reuniuni a Grupului.Norma 5Retragerea unui membru din GrupRetragerea unui guvern membru se notifică în prealabil, în scris, secretarului general până la data de 1 februarie, cu efect începând cu 30 iunie și guvernele membre care își notifică retragerea după 1 februarie sunt obligate să plătească cotizația de membru pe următorul an financiar, cu excepția cazului în care decizia de retragere este justificată de modificări ale statutului sau ale regulamentului de procedură pe care guvernul membru respectiv le consideră inacceptabile. În această situație, cerințele referitoare la notificare și obligațiile financiare nu se aplică. Toate retragerile sunt notificate celorlalte guverne membre de către secretarul general, în cel mai scurt termen posibil de la primirea acestora.Norma 6Desemnarea și mandatul auditorilor(a) Desemnarea auditorilor în conformitate cu clauza 33 din statut se face la recomandarea secretarului general care, în urma consultării cu președintele comitetului executiv, are responsabilitatea monitorizării modului în care auditorii își îndeplinesc obligațiile. La cel puțin patru ani, secretarul general lansează cereri de oferte firmelor de audit abilitate să verifice conturile unei organizații.(b) Mandatul auditorilor este stabilit anual de către comitetul executiv, luând în considerare necesitatea evaluării eficacității administrării și gestionării secretariatului la intervale de timp adecvate.Norma 7Adunarea anuală(a) Secretarul general prevede în buget o sumă suficientă pentru organizarea unei reuniuni a Grupului la Londra.(b) În cazul în care Grupul se reunește în adunare la invitația unui guvern membru, guvernul gazdă se obligă să acopere toate cheltuielile care depășesc suma prevăzută în buget, angajate de secretariat pentru organizarea reuniunii.(c) În cazul în care cheltuielile angajate de secretariat pentru organizarea reuniunii sunt mai mici decât suma prevăzută în buget, soldul se varsă în fondul de rulment.Norma 8Comitetul economic(a) Grupul creează un comitet economic care se reunește la fiecare adunare și reuniune a Grupului. Acesta este constituit din toți membrii Grupului care doresc să facă parte din el și este asistat de o comisie consultativă sectorială.(b) Președintele comitetului economic este desemnat nominal de către comitet din rândul membrilor acestuia pentru un mandat de doi ani.(c) Funcțiile comitetului sunt acelea de a aproba, monitoriza și analiza elementele economice și tehnico-economice ale programului de lucru al secretariatului și de a formula recomandări Grupului cu privire la inițierea, continuarea și publicarea lucrărilor elaborate în cadrul programului de lucru.(d) La evaluarea programului de lucru, comitetul economic ține seama de toate opiniile și recomandările formulate de comisia consultativă sectorială.Norma 9Grup consultativ sectorial(a) Comitetul economic instituie un grup consultativ sectorial, un organ de comunicare care să permită tuturor agenților din sectorul cauciucului, inclusiv din sectorul industriei, al comerțului, din mediul academic, cercetării și al tehnologiei, cu privire la orientarea și conținutul programului de lucru al secretariatului. Grupul consultativ formulează observații și recomandări în acest sens pe care le înaintează comitetului economic.(b) Președintele grupului consultativ sectorial este secretarul general.(c) Membrii grupului consultativ sectorial sunt recomandați comitetului economic de către membrii secretariatului și ai grupului, ținând seama de necesitatea reprezentării unei game largi de interese și de disponibilitatea membrilor propuși de a participa la reuniuni. La fiecare reuniune a comitetului economic, grupul consultativ îi prezintă spre aprobare lista membrilor.(d) Grupul consultativ sectorial se reunește imediat înaintea fiecărei adunări și reuniuni a Grupului și ori de câte ori stabilește comitetul economic, în scopul:(i) examinării factorilor economici și tehnico-economici care afectează industria elastomerilor și dezvoltarea sa viitoare;(ii) evaluării și discutării progresului programului de lucru al secretariatului și formulării de recomandări în vederea includerii de noi puncte în program;(iii) analizării și monitorizării progresului proiectelor finanțate din fondul comun pentru mărfuri sau de alte organisme și examinării de noi propuneri de cereri de finanțare;(iv) întocmirii rapoartelor și a recomandărilor considerate necesare de comitetul economic.(e) Membrii grupului consultativ sectorial au dreptul de a participa gratuit la Salonul internațional al cauciucului, în cazul în care participă la reuniunea comisiei imediat înainte de acest Salon.Norma 10Grupul de parteneri(a) Secretarul general creează un grup de parteneri pentru promovarea interacțiunii dintre industria cauciucului și secretariat. Acestui grup i se poate alătura orice societate sau organizație interesată de industria cauciucului, după plata unei cotizații anuale de membru corespunzătoare.(b) Cotizația anuală este aprobată în fiecare an de către comitetul executiv și este stabilită în funcție de avantajele calității de membru, și adaptată în mod corespunzător în funcție de criteriul sediul societăților/organizațiile, în state membre sau în țări terțe.(c) Membrii grupului de parteneri au dreptul la următoarele avantaje:(i) abonament gratuit la publicațiile Rubber Statistical Bulletin și la International Rubber Digest;(ii) exemplare gratuite ale tuturor lucrărilor secretariatului elaborate în cadrul programului de lucru;(iii) acces gratuit la întreaga bază de date a secretariatului și la informațiile furnizate de personalul secretariatului, cu condiția ca furnizarea acestor informații să se încadreze în volumul de muncă al personalului respectiv;(iv) participarea gratuită la fiecare ediție a Salonului internațional al cauciucului;(v) o invitație pentru o persoană de a asista la reuniunile comitetului de experți în domeniul statisticii cauciucului și ale grupului consultativ sectorial, cheltuielile de participare fiind în sarcina membrului respectiv.(d) Membrul grupului de parteneri decade din drepturile sale în cazul în care nu plătește cotizația anuală în termen de șase luni de la dobândirea calității de membru. Este sistată și furnizarea de documente și rapoarte până la achitarea cotizației de membru.Norma 11Desemnarea vicepreședintelui(a) De regulă, vicepreședintele este desemnat sau ales pentru fiecare comitet sau grup consultativ creat de Grup în aplicarea clauzei 24 din statut. Vicepreședintele ține locul președintelui comitetului sau al grupului consultativ, în absența președintelui ales. În cazul absenței ambilor, este ales un președinte, pentru reuniunea respectivă, dintre cei prezenți.(b) Comitetul statistic își desemnează propriul vicepreședinte din rândul membrilor săi, la fiecare reuniune; acesta rămâne în funcție până la următoare reuniune a comitetului, putând fi reales.(c) Comitetul de experți în statistica cauciucului își desemnează propriul vicepreședinte din rândul membrilor săi, la fiecare reuniune; acesta rămâne în funcție, sub rezerva confirmării desemnării de către comitetul statistic, până la următoare reuniune anuală a comitetului de experți în statistica cauciucului, putând fi reales.(d) Comitetul economic își desemnează propriul vicepreședinte din rândul membrilor săi; acesta rămâne în funcție pe o perioadă de doi ani, putând fi reales.(e) Grupul consultativ sectorial își desemnează propriul vicepreședinte din rândul membrilor săi, sub rezerva aprobării de către comitetul economic; acesta rămâne în funcție până la următoare reuniune anuală a comisiei, putând fi reales.Norma 12Desemnarea secretarului general(a) Desemnarea secretarului general de către Grup, în aplicarea clauzei 22 din statut, se face în cadrul unei reuniuni extraordinare a Grupului sau al unei reuniuni a șefilor delegațiilor; comisie de selecție constituită în acest scop propune cel mult doi candidați, care sunt recomandați Grupului.(b) Comisia de selecție este creată de comitetul executiv, de regulă cu douăsprezece luni înainte de expirarea mandatului secretarului general în exercițiu.(c) Comisia de selecție este constituită din președintele Grupului și președintele comitetului executiv, care îndeplinesc rolul de președinte, respectiv de vicepreședinte al comisiei, precum și din alți membri ai comitetului executiv care își exprimă dorința de a participa. Secretarul general în exercițiu asistă la reuniunile comisiei de selecție în calitate de consilier, fără drept de vot. Guvernele membre suportă toate costurile și cheltuielile ocazionate de participarea la reuniunile comisiei de selecție și participării la procedura de selecție a reprezentanților lor.(d) Comisia de selecție convine asupra formatului anunțului cu privire la ocuparea postului de secretar general. Anunțul se publică de două ori la rubrica relevantă a ziarului The Economistși o dată în Rubber Statistical Bulletinși International Rubber Digest. Copii ale anunțului sunt transmise tuturor guvernelor membre, care asigură difuzarea acestora în cadrul industriei cauciucului din țările lor.(e) Anunțul precizează, în special, că desemnarea se face pe o perioadă inițială de trei ani, la un nivel echivalent cu nivelul D1 din sistemul Națiunilor Unite și că toate cheltuielile ocazionate de participarea la interviuri sunt suportate de solicitanți.(f) Dosarele de candidatură se primesc de către secretarul general, care este responsabil de aspectele administrative ale procesului de recrutare.(g) Comisia de selecție se reunește, după caz, în vederea unei preselecții a cel mult șase candidați, în vederea intervievării acestora. La acest proces de preselecție, beneficiază candidații resortisanți ai statelor membre, care posedă o diplomă universitară recunoscută sau o calificare profesională echivalentă într-o disciplină relevantă și care au o anumită experiență în industria cauciucului de un regim preferențial.(h) Interviurile cu candidații preselecționați sunt organizate în scopul alegerii unanime sau prin consens a candidatului care întrunește calitățile necesare, în ceea ce privește experiența, personalitatea, imparțialitatea, capacitatea de a lucra eficient cu înalții funcționari ai guvernelor membre și ai altor guverne, cu organizațiile internaționale și private în vederea recomandării către Grup pentru desemnarea în funcția de secretar general. În cazul în care nu se poate conveni asupra unui candidat unic, Grupului îi pot fi prezentați doi candidați, aleși prin consens. De regulă, Grupului i se prezintă un candidat alternativ, dacă candidatul selectat nu poate ocupa postul respectiv din motive de sănătate sau din alte motive.(i) Numirea secretarului general are loc în cadrul unei reuniuni extraordinare a Grupului sau a unei reuniuni a șefilor delegațiilor, organizată în mod special, după caz. În cazul în care o numire nu poate fi convenită unanim sau prin consens, dacă comisia de selecție prezintă două candidaturi, decizia este adoptată prin vot în conformitate cu norma 1 literele (b) și (c) din regulamentul de procedură. Decizia necesită o majoritate de două treimi a votanților, cu condiția unui vot afirmativ a unei majorități simple a producătorilor de cauciuc natural și al consumatorilor, numărați în mod separat. Decizia nu poate fi luată prin vot prin corespondență.--------------------------------------------------


title: Decizia Consiliului din 23 ianuarie 2006 privind admiterea țărilor vizate de Politica Europeană de Vecinătate, inclusiv a Rusiei, de a beneficia de Programul de asistență tehnică și de schimb de informații TAIEX

text:
Anunţ juridic important

|

32006D0062

Jurnalul Oficial L 032 , 04/02/2006 p. 0080 - 0081 Jurnalul Oficial L 270 , 29/09/2006 p. 0102 - 0103

		Decizia Consiliuluidin 23 ianuarie 2006privind admiterea țărilor vizate de Politica Europeană de Vecinătate, inclusiv a Rusiei, de a beneficia de Programul de asistență tehnică și de schimb de informații TAIEX(2006/62/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 181a alineatul (2),având în vedere propunerea Comisiei,având în vedere avizul Parlamentului European [1],întrucât:(1) În materie de ajutor pentru preaderare, instrumentul gestionării centralizate indirecte s-a dovedit prețios în trecut, în special în ceea ce privește acțiunile Biroului de asistență tehnică și de schimb de informații (TAIEX).(2) Obiectivul Politicii Europene de Vecinătate (PEV), astfel cum este definit în documentul de strategie al Comisiei adoptat în mai 2004, este de a împărți în egală măsură avantajele extinderii Uniunii Europene, care a avut loc în 2004, cu țările vecine și de a utiliza unele din instrumentele folosite și experiența dobândită în cursul procesului de extindere pentru a apropia țările partenere ale Uniunii Europene în vederea cooperării, a unei integrări economice și a unei aprofundări progresive a cooperării politice. Țările vizate de Politica Europeană de Vecinătate ar trebui așadar să poată beneficia de TAIEX.(3) În cursul celei de-a 15-a reuniuni UE-Rusia, care s-a desfășurat la 10 mai 2005, cele două părți au adoptat foi de parcurs pentru crearea a patru spații comune, care stabilesc obiective similare celor ale Politicii Europene de Vecinătate, respectiv intensificarea cooperării bilaterale și continuarea convergenței reglementare și a armonizării legislative în vederea unor standarde mai înalte.(4) Rusia va putea beneficia de finanțări în cadrul viitorului Instrument European de Vecinătate și de Parteneriat (IEVP).(5) Articolul 54 alineatul (2) din Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene [2] (regulamentul financiar) autorizează executarea centralizată indirectă a bugetului comunitar și definește condițiile precise ale acestuia, atâta timp cât actul de bază al programului permite acest lucru.(6) Este necesară armonizarea punerii în aplicare a asistenței acordate de TAIEX. În consecință, prezenta decizie ar trebui să continue aceeași abordare ca Regulamentul (CEE) nr. 3906/89 al Consiliului din 18 decembrie 1989 privind ajutorul economic acordat unor țări din Europa Centrală și de Est [3] (Phare), Regulamentul (CE) nr. 2666/2000 al Consiliului din 5 decembrie 2000 privind asistența acordată Albaniei, Bosniei și Herțegovinei, Croației, Republicii Federale Iugoslavia și Fostei Republici Iugoslave a Macedoniei [4] (CARDS) și Regulamentul (CE) nr. 2500/2001 al Consiliului din 17 decembrie 2001 privind asistența financiară de preaderare pentru Turcia [5].(7) O parte din acțiunile prevăzute de Regulamentul (CE, Euratom) nr. 99/2000 al Consiliului din 29 decembrie 1999 privind acordarea unei asistențe statelor partenere din Europa de Est și din Asia Centrală [6] intră în domeniul de aplicare a Tratatului Euratom. Acestea nu sunt luate în considerare de prezenta decizie,DECIDE:Articolul 1Prezenta decizie are scopul de a permite țărilor vizate de Politica Europeană de Vecinătate, inclusiv Rusiei, în special celor ale căror planuri de acțiune sau foi de parcurs sunt în curs de punere în aplicare, să beneficieze de ajutorul TAIEX, care va furniza o asistență tehnică pentru a ajuta țările partenere să înțeleagă și să elaboreze legislația privind planurile de acțiune, precum și să o pună în aplicare și să o respecte.Articolul 2Pentru a pune în aplicare Regulamentul (CE) nr. 1488/96 al Consiliului din 23 iulie 1996 privind măsuri financiare și tehnice adiacente reformei structurilor economice și sociale în cadrul parteneriatului euro-mediteranean [7] (MEDA) și Regulamentul (CE, Euratom) nr. 99/2000, Comisia poate să decidă, în conformitate cu articolul 54 alineatul (2) din regulamentul financiar, încredințarea unor sarcini de autoritate publică, în special a unor sarcini de execuție bugetară care rezultă dintr-o astfel de decizie, organismului care pune în aplicare Programul TAIEX în cadrul Regulamentului (CEE) nr. 3906/89 al Consiliului, Regulamentului (CE) nr. 2666/2000 și Regulamentului (CE) nr. 2500/2001.Articolul 3Prezenta decizie nu se aplică părților din acțiunile puse în aplicare în cadrul Regulamentului (CE, Euratom) nr. 99/2000 care intră sub incidența domeniului de aplicare a Tratatului Euratom.Articolul 4Activitățile autorizate de prezenta decizie sunt finanțate din linia bugetară 19 06 01 numită "Asistență acordată statelor partenere din Europa de Est și din Asia Centrală" și linia bugetară asociată 19 01 04 07 pentru cheltuielile administrative, precum și din linia bugetară 19 08 02 01 numită "MEDA (măsuri adiacente reformelor structurilor economice și sociale din țările terțe mediteraneene)" și linia bugetară asociată 19 01 04 06 pentru cheltuielile administrative.Adoptată la Bruxelles, 23 ianuarie 2006.Pentru ConsiliuPreședinteleJ. Pröll[1] Nepublicat încă în Jurnalul Oficial.[2] JO L 248, 16.9.2002, p. 1.[3] JO L 375, 23.12.1989, p. 11. Regulament astfel cum a fost modificat ultima dată prin Regulamentul (CE) nr. 2257/2004 (JO L 389, 30.12.2004, p. 1).[4] JO L 306, 7.12.2000, p. 1. Regulament astfel cum a fost modificat ultima dată prin Regulamentul (CE) nr. 2112/2005 (JO L 344, 27.12.2005, p. 23).[5] JO L 342, 27.12.2001, p. 1. Regulament astfel cum a fost modificat ultima dată prin Regulamentul (CE) nr. 2112/2005.[6] JO L 12, 18.1.2000, p. 1.[7] JO L 189, 30.7.1996, p. 1. Regulament astfel cum a fost modificat ultima dată prin Regulamentul nr. 2112/2005.--------------------------------------------------


title: 2012/403/UE: Decizia Consiliului din 10 iulie 2012 de numire a șase membri bulgari și a șase supleanți bulgari în cadrul Comitetului Regiunilor

text:
               18.7.2012

               RO

               Jurnalul Oficial al Uniunii Europene

               L 188/16

         DECIZIA CONSILIULUI
   din 10 iulie 2012
   de numire a șase membri bulgari și a șase supleanți bulgari în cadrul Comitetului Regiunilor
   (2012/403/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului bulgar,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Șase locuri de membri în cadrul Comitetului Regiunilor au devenit vacante ca urmare a încheierii mandatelor doamnei Katya DOYCHEVA, doamnei Dora IANKOVA, domnului Orhan MUMUN, doamnei Penka PENKOVA, domnului Georgi SLAVOV și domnului Bozhidar YOTOV. Șase locuri de supleanți au devenit vacante ca urmare a încheierii mandatelor domnului Ivo ANDONOV, doamnei Shukran IDRIZ, domnului Veselin LICHEV, domnului Rumen RASHEV, domnului Svetlin TANCHEV și domnului Nayden ZELENOGORSKI. Două locuri de supleanți vor deveni vacante ca urmare a numirii domnului Ahmed AHMEDOV și a domnului Krassimir KOSTOV în calitate de membri în cadrul Comitetului Regiunilor,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membri:

                           —

                           domnul Ahmed AHMEDOV, Mayor, Municipality of Tsar Kaloyan;

                           —

                           doamna Tanya HRISTOVA, Mayor, Municipality of Gabrovo;

                           —

                           domnul Krassimir KOSTOV, Mayor, Municipality of Shumen;

                           —

                           domnul Madzhid MANDADZHA, Mayor, Municipality of Stambolovo;

                           —

                           domnul Zhivko TODOROV, Mayor, Municipality of Stara Zagora;

                           —

                           domnul Luydmil VESSELINOV, Mayor, Municipality of Popovo;

                     și

               (b)

               în calitate de supleanți:

                           —

                           domnul Nida AHMEDOV, Mayor, Municipality of Kaolinovo;

                           —

                           domnul Ivan ALEKSIEV, Mayor, Municipality of Pomorie;

                           —

                           domnul Atanas KAMBITOV, Mayor, Municipality of Blagoevgrad;

                           —

                           doamna Kornelia MARINOVA, Municipal Councillor, Municipality of Lovech;

                           —

                           doamna Sebihan MEHMED, Mayor, Municipality of Krumovgrad;

                           —

                           doamna Anastassya MLADENOVA, Municipal Councillor, Municipality of Peshtera;

                           —

                           domnul Fahri MOLAYSSENOV, Mayor, Municipality of Madan;

                           —

                           domnul Georgi SLAVOV, Mayor, Municipality of Yambol.

         Articolul 2
   Prezenta decizie intră în vigoare la data adoptării.

      Adoptată la Bruxelles, 10 iulie 2012.

            Pentru Consiliu

            Președintele

         V. SHIARLY

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: Decizia Consiliului din 21 noiembrie 1988 privind încheierea Protocolului adițional la Acordul de cooperare dintre Comunitatea Economică Europeană și Republica Arabă Siriană

text:
Anunţ juridic important

|

31988D0598

Jurnalul Oficial L 327 , 30/11/1988 p. 0057 - 0057 ediţie specială finlandeză: capitol 11 volum 14 p. 0190  ediţie specială suedeză: capitol 11 volum 14 p. 0190  ediţie specială în limba cehă capitol 11 volum 16 p. 254  - 254 ediţie specială în limba estonă capitol 11 volum 16 p. 254  - 254 ediţie specială în limba maghiară capitol 11 volum 16 p. 254  - 254 ediţie specială în limba lituaniană capitol 11 volum 16 p. 254  - 254 LV.ES capitol 11 volum 16 p. 254  - 254 MT.ES capitol 11 volum 16 p. 254  - 254 PL.ES capitol 11 volum 16 p. 254  - 254 SK.ES capitol 11 volum 16 p. 254  - 254 ediţie specială în limba slovenă capitol 11 volum 16 p. 254  - 254

		19881121Decizia Consiliuluidin 21 noiembrie 1988privind încheierea Protocolului adițional la Acordul de cooperare dintre Comunitatea Economică Europeană și Republica Arabă Siriană(88/598/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene, în special articolul 238,având în vedere recomandarea Comisiei,având în vedere avizul conform al Parlamentului European [1],întrucât trebuie aprobat Protocolul adițional la Acordul de cooperare dintre Comunitatea Economică Europeană și Republica Arabă Siriană [2], semnat la Bruxelles la 18 ianuarie 1977,DECIDE:Articolul 1Protocolul adițional la Acordul de cooperare dintre Comunitatea Economică Europeană și Republica Arabă Siriană se aprobă în numele Comunității.Textul protocolului se atașează la prezenta decizie.Articolul 2Președintele Consiliului procedează la notificarea prevăzută la articolul 5 din protocol [3].Articolul 3Prezenta decizie intră în vigoare în ziua următoare datei publicării în Jurnalul Oficial al Comunităților Europene.Adoptată la Bruxelles, 21 noiembrie 1988.Pentru ConsiliuPreședinteleTh. Pangalos[1] JO C 290, 14.11.1988.[2] JO L 269, 27.9.1978, p. 2.[3] JO L 327, 30.11.1988, p. 64.--------------------------------------------------


title: Decizia (PESC) 2016/1711 a Consiliului din 27 septembrie 2016 de modificare a Poziției comune 2001/931/PESC privind aplicarea de măsuri specifice pentru combaterea terorismului

text:
               27.9.2016

               RO

               Jurnalul Oficial al Uniunii Europene

               LI 259/3

         DECIZIA (PESC) 2016/1711 A CONSILIULUI
   din 27 septembrie 2016
   de modificare a Poziției comune 2001/931/PESC privind aplicarea de măsuri specifice pentru combaterea terorismului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 27 decembrie 2001, Consiliul a adoptat Poziția comună 2001/931/PESC (1) de aplicare a anumitor măsuri restrictive împotriva unor persoane, grupuri și entități aflate pe lista din anexă.

               (2)

               Având în vedere acordul de pace din Columbia, măsurile împotriva unei entități ar trebui să fie suspendate, sub condiția unei reexaminări specifice din partea Consiliului în termen de șase luni.

               (3)

               Poziția comună 2001/931/PESC ar trebui, prin urmare, să fie modificată în consecință,

         ADOPTĂ PREZENTA DECIZIE:
   Articolul 1
   Poziția comună 2001/931/PESC se modifică după cum urmează:
   La articolul 5 se adaugă următorul paragraf:

      „Măsurile menționate la articolele 2, 3 și 4, în măsura în care se aplică «Fuerzas armadas revolucionarias de Colombia» – «FARC» («Forțele Armate Revoluționare din Columbia»), se suspendă.”

   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 27 septembrie 2016.

            Pentru Consiliu

            Președintele

         F. MOGHERINI

      (1)  Poziția comună 2001/931/PESC a Consiliului din 27 decembrie 2001 privind aplicarea de măsuri specifice de combatere a terorismului (JO L 344, 28.12.2001, p. 93).


title: Decizia Comisiei din 5 noiembrie 2003 de instituire a Comitetului European al inspectorilor bancariText cu relevanță pentru SEE.

text:
               06/Volumul 07

               RO

               Jurnalul Ofícial al Uniunii Europene

               49

         32004D0005

               L 003/28

               JURNALUL OFÍCIAL AL UNIUNII EUROPENE

      DECIZIA COMISIEI

   din 5 noiembrie 2003
   de instituire a Comitetului European al inspectorilor bancari
   (Text cu relevanță pentru SEE)
   (2004/5/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât:

               (1)

               În iunie 2001, Comisia a adoptat Deciziile 2001/527/CE (1) și 2001/528/CE (2) de instituire a Comitetului autorităților europene de reglementare a piețelor valorilor mobiliare și, respectiv, a Comitetului european pentru valori mobiliare.

               (2)

               În rezoluțiile sale din 5 februarie și 21 noiembrie 2002, Parlamentul European a aprobat extinderea anumitor aspecte ale procesului Lamfalussy la sectorul bancar și al asigurărilor, sub rezerva unui angajament ferm al Consiliului privind garantarea unui echilibru instituțional adecvat.

               (3)

               La 3 decembrie 2002, Consiliul a invitat Comisia să pună în aplicare dispoziții analoge și să instituie, cât mai curând posibil, noi comitete însărcinate să o consilieze în domeniul bancar, al asigurărilor și al pensiilor ocupaționale.

               (4)

               Este necesar să se instituie un organ independent însărcinat cu reflecția, dezbaterea și emiterea unor avize Comisiei în domeniul reglementării și al supravegherii bancare.

               (5)

               Acest organ, denumit „Comitetul european al inspectorilor bancari” (denumit în continuare „comitetul”), trebuie să contribuie de asemenea la punerea în aplicare coerentă și în timp util a legislației comunitare în statele membre, precum și la convergența practicilor autorităților de control de pe întreg teritoriul Uniunii Europene.

               (6)

               Comitetul european al inspectorilor bancari trebuie să promoveze cooperarea în domeniul bancar, inclusiv prin intermediul schimbului de informații.

               (7)

               Instituirea comitetului nu exclude organizarea unui control bancar la nivel național și comunitar.

               (8)

               Compunerea comitetului trebuie să reflecte organizarea controlului bancar și trebuie să ia în considerare rolul băncilor centrale în ceea ce privește stabilitatea generală a sectorului bancar, atât la nivel național cât și la nivel comunitar. Drepturile diferitelor categorii de membri trebuie definite în mod clar. În special, președinția și drepturile de vot trebuie rezervate autorităților competente ale diferitelor state membre; participarea la discuțiile confidențiale privind o anumită instituție supusă controlului poate fi limitată la autoritățile competente și la băncile centrale învestite cu o responsabilitate operațională specifică în ceea ce privește controlul individual al acestor tipuri de instituții.

               (9)

               Comitetul trebuie să își organizeze modul de funcționare și să întrețină legături operaționale strânse cu Comisia și cu comitetul instituit prin Decizia 2004/10/CE a Comisiei din 5 noiembrie 2003 de instituire a unui Comitet bancar european (3).

               (10)

               Comitetul trebuie să coopereze cu celelalte comitete competente în domeniul bancar și, în special, cu comitetul instituit prin decizia 2004/10/CE, cu Comitetul de supraveghere bancară al Sistemului European al Băncilor Centrale și cu grupul de contact al inspectorilor bancari europeni. În special, acesta poate invita la reuniunile sale observatori ai altor comitete din sectoarele bancar și financiar.

               (11)

               Comitetul trebuie să consulte pe larg, într-un mod deschis și transparent și într-o etapă inițială a reflecțiilor sale, actorii de pe piață, consumatorii și utilizatorii finali.

               (12)

               Atunci când emite un aviz privind dispozițiile aplicabile atât instituțiilor de credit cât și societăților de investiții, comitetul trebuie să consulte autoritățile însărcinate cu supravegherea societăților de investiții care nu sunt reprezentate în cadrul său,

         ADOPTĂ PREZENTA DECIZIE:
   Articolul 1
   Se instituie un grup consultativ independent privind controlul bancar în Comunitate, numit „Comitetul european al inspectorilor bancari” (denumit în continuare „comitetul”).
   Articolul 2
   Comitetul are misiunea de a oferi consiliere Comisiei, fie la cererea acesteia, în termenul pe care aceasta îl poate stabili în funcție de urgența subiectului în cauză, fie din proprie inițiativă, în special privind proiectele de măsuri executive care trebuie elaborate în domeniul activităților bancare.
   Comitetul contribuie la punerea coerentă în aplicare a directivelor europene și la convergența practicilor prudențiale ale statelor membre în întreaga Comunitate.
   Comitetul îmbunătățește cooperarea în domeniul controlului prudențial, în special prin schimburi de informații privind instituțiile supuse acestui control.
   Articolul 3
   Comitetul este format din înalți reprezentanți:

               (a)

               ai autorităților publice ale statelor membre însărcinate cu controlul prudențial al instituțiilor de credit (denumite în continuare „autoritățile de control”);

               (b)

               ai băncilor centrale învestite cu o responsabilitate operațională specifică în cadrul controlului individual al instituțiilor de credit, în paralel cu autoritatea publică națională competentă;

               (c)

               ai băncilor centrale care nu participă direct la controlul individual al instituțiilor de credit, inclusiv ai Băncii Centrale Europene.

         Fiecare stat membru desemnează doi înalți reprezentanți care participă la reuniunile comitetului. Banca Centrală Europeană desemnează un înalt reprezentant în același scop.
   Comisia este reprezentată la reuniunile comitetului; aceasta desemnează un înalt reprezentant care participă la dezbateri.
   În cazul schimburilor de informații confidențiale privind o anumită instituție supusă controlului, participarea la discuții poate fi limitată la autoritățile însărcinate direct cu controlul și la băncile centrale învestite cu o responsabilitate operațională specifică în ceea ce privește controlul acestor tipuri de instituții.
   Comitetul își alege președintele dintre reprezentanții autorităților de control competente.
   Comitetul poate invita experți și observatori la reuniunile sale.
   Articolul 4
   Comitetul întreține legături operaționale strânse cu Comisia și cu comitetul instituit prin Decizia 2004/10/CE.
   Comitetul poate crea grupuri de lucru. Comisia este invitată la reuniunile acestor grupuri de lucru.
   Articolul 5
   Înainte de a comunica avizul său Comisiei, comitetul consultă pe larg, într-un mod deschis și transparent, și într-o etapă inițială a reflecțiilor sale, participanții pe piață, consumatorii și utilizatorii finali.
   Atunci când emite un aviz privind dispozițiile aplicabile atât instituțiilor de credit cât și societăților de investiții, comitetul consultă autoritățile însărcinate cu supravegherea societăților de investiții care nu sunt reprezentate în cadrul său.
   Articolul 6
   Comitetul redactează un raport anual, pe care îl prezintă Comisiei.
   Articolul 7
   Comitetul își stabilește regulamentul de procedură și își definește modul de funcționare, inclusiv în ceea ce privește drepturile de vot. Numai reprezentanții autorităților de control au drept de vot.
   Articolul 8
   Comitetul intră în funcție la 1 ianuarie 2004.

      Adoptată la Bruxelles, 5 noiembrie 2003.

            Pentru Comisie

         Frederik BOLKESTEIN

            Membru al Comisiei

      (1)  JO L 191, 13.7.2001, p. 43.

      (2)  JO L 191, 13.7.2001, p. 45.

      (3)  JO L 3, 7.1.2004, p. 36.


title: Decizia 2005/44/PESC a Consiliului din 20 decembrie 2004 privind încheierea Acordului dintre Uniunea Europeană și Confederația Elvețiană privind participarea Confederației Elvețiene la operațiunea militară de gestionare a crizei condusă de Uniunea Europeană în Bosnia și Herțegovina (Operațiunea Althea)

text:
               18/Volumul 03

               RO

               Jurnalul Ofícial al Uniunii Europene

               106

         32005D0044

               L 020/41

               JURNALUL OFÍCIAL AL UNIUNII EUROPENE

      DECIZIA 2005/44/PESC A CONSILIULUI

   din 20 decembrie 2004
   privind încheierea Acordului dintre Uniunea Europeană și Confederația Elvețiană privind participarea Confederației Elvețiene la operațiunea militară de gestionare a crizei condusă de Uniunea Europeană în Bosnia și Herțegovina (Operațiunea Althea)
   CONSILIUL UNIUNII EUROPENE,
   având în vedere Tratatul privind Uniunea Europeană și, în special, articolul 24 al acestuia,
   având în vedere recomandarea președinției,
   întrucât:

               (1)

               La 12 iulie 2004, Consiliul adoptă Acțiunea comună 2004/570/PESC privind operațiunea militară a Uniunii Europene în Bosnia și Herțegovina (1).

               (2)

               Articolul 11 alineatul (3) din această acțiune comună prevede că modalitățile de participare a țărilor terțe fac obiectul unui acord, în conformitate cu articolul 24 din Tratatul privind Uniunea Europeană.

               (3)

               Ca urmare a autorizării de către Consiliu la 13 septembrie 2004, președinția, asistată de secretarul general/înalt reprezentant, a negociat un acord între Uniunea Europeană și Confederația Elvețiană privind participarea Confederației Elvețiene la operațiunea militară de gestionare a crizei condusă de Uniunea Europeană în Bosnia și Herțegovina

               (4)

               Acest acord ar trebui aprobat,

         DECIDE:
   Articolul 1
   Acordul dintre Uniunea Europeană și Confederația Elvețiană privind participarea Confederației Elvețiene la operațiunea militară de gestionare a crizei condusă de Uniunea Europeană în Bosnia și Herțegovina (Operațiunea Althea) se aprobă în numele Uniunii Europene.
   Textul acordului se anexează la prezenta decizie.
   Articolul 2
   Președintele Consiliului este autorizat să numească persoana sau persoanele împuternicite să semneze acordul prin care Uniunea Europeană își asumă obligații.
   Articolul 3
   Prezenta decizie produce efecte de la data adoptării.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 20 decembrie 2004.

            Pentru Consiliu

            Președintele

         P. VAN GEEL

      (1)  JO L 252, 28.7.2004, p. 10.


               27.9.2016

               RO

               Jurnalul Oficial al Uniunii Europene

               C 353/106

         P8_TA(2015)0191
   Cererea de ridicare a imunității parlamentare a lui Viktor Uspaskich
   Decizia Parlamentului European din 19 mai 2015 privind cererea de ridicare a imunității lui Viktor Uspaskich (2014/2203(IMM))
   (2016/C 353/16)

      Parlamentul European,

               —

               având în vedere cererea de ridicare a imunității lui Viktor Uspaskich înaintată la 1 octombrie 2014 de către Procurorul General al Lituaniei și anunțată în ședința plenară din 12 noiembrie 2014,

               —

               în urma audierii lui Viktor Uspaskich în conformitate cu articolul 9 alineatul (5) din Regulamentul său de procedură;

               —

               având în vedere articolele 8 și 9 din Protocolul nr. 7 privind privilegiile și imunitățile Uniunii Europene, precum și articolul 6 alineatul (2) din Actul din 20 septembrie 1976 privind alegerea membrilor Parlamentului European prin vot universal direct,

               —

               având în vedere hotărârile Curții de Justiție a Uniunii Europene din 12 mai 1964, 10 iulie 1986, 15 și 21 octombrie 2008, 19 martie 2010, 6 septembrie 2011 și 17 ianuarie 2013 (1),

               —

               având în vedere articolul 62 din Constituția Republicii Lituania,

               —

               având în vedere articolul 5 alineatul (2), articolul 6 alineatul (1) și articolul 9 din Regulamentul său de procedură,

               —

               având în vedere raportul Comisiei pentru afaceri juridice (A8-0149/2015),

               A.

               întrucât Procurorul General al Lituaniei a solicitat ridicarea imunității parlamentare a lui Viktor Uspaskich, membru al Parlamentului European, în legătură cu o cercetare preliminară având ca obiect o presupusă infracțiune penală;

               B.

               întrucât articolul 9 din Protocolul nr. 7 privind privilegiile și imunitățile Uniunii Europene stipulează că membrii Parlamentului European beneficiază, pe teritoriul național, de imunitățile recunoscute membrilor Parlamentului propriei țări;

               C.

               întrucât articolul 62 din Constituția Republicii Lituania și articolul 22 al treilea alineat din Statutul Seimasului stipulează că un membru al Seimasului nu poate fi urmărit penal, nu poate fi arestat sau supus unor măsuri restrictive sau privative de libertate fără acordul Seimasului, excepție făcând cazurile de flagrant delict;

               D.

               întrucât Viktor Uspaskich este acuzat de săvârșirea infracțiunii de ultraj judiciar în temeiul articolului 232 din Codul penal al Republicii Lituania,

               E.

               întrucât nu există niciun indiciu de fumus persecutionis, cu alte cuvinte nu există o suspiciune întemeiată cum că acțiunea penală ar fi fost intentată cu intenția de a-i cauza deputatului daune politice;

               1.

               hotărăște să-i ridice imunitatea lui Viktor Uspaskich;

               2.

               încredințează Președintelui sarcina de a transmite fără întârziere prezenta decizie și raportul comisiei competente Procurorului General al Lituaniei și lui Viktor Uspaskich.

      (1)  Hotărârea Curții de Justiție din 12 mai 1964, Wagner/Fohrmann și Krier, 101/63, ECLI:EU:C:1964:28, hotărârea Curții de Justiție din 10 iulie 1986, Wybot/Faure și alții, 149/85, ECLI:EU:C:1986:310, hotărârea Tribunalului din 15 octombrie 2008, Mote/Parlament, T-345/05, ECLI:EU:T:2008:440, hotărârea Curții de Justiție din 21 octombrie 2008, Marra/De Gregorio și Clemente, pronunțată în cauzele conexe C-200/07 și C-201/07, ECLI:EU:C:2008:579, hotărârea Tribunalului din 19 martie 2010, Gollnisch/Parlament, T-42/06, ECLI:EU:T:2010:102, hotărârea Curții de Justiție din 6 septembrie 2011, Patriciello, C-163/10, ECLI: EU:C:2011:543, hotărârea Tribunalului din 17 ianuarie 2013, Gollnisch/Parlament, pronunțată în cauzele conexe T-346/11 și T-347/11, ECLI:EU:T:2013:23.


title: 2010/51/: Decizia secretarilor generali ai Parlamentului European, Consiliului și Comisiei, a grefierului Curții de Justiție, a secretarilor generali ai Curții de Conturi, Comitetului Economic și Social European, Comitetului Regiunilor și Ombudsmanului European din 19 ianuarie 2010 de modificare a Deciziei 2002/621/CE privind organizarea și funcționarea Oficiului pentru Selecția Personalului Comunităților Europene

text:
               30.1.2010

               RO

               Jurnalul Oficial al Uniunii Europene

               L 26/24

         DECIZIA SECRETARILOR GENERALI AI PARLAMENTULUI EUROPEAN, CONSILIULUI ȘI COMISIEI, A GREFIERULUI CURȚII DE JUSTIȚIE, A SECRETARILOR GENERALI AI CURȚII DE CONTURI, COMITETULUI ECONOMIC ȘI SOCIAL EUROPEAN, COMITETULUI REGIUNILOR ȘI OMBUDSMANULUI EUROPEAN
   din 19 ianuarie 2010
   de modificare a Deciziei 2002/621/CE privind organizarea și funcționarea Oficiului pentru Selecția Personalului Comunităților Europene
   (2010/51/UE)
   SECRETARII GENERALI AI PARLAMENTULUI EUROPEAN, CONSILIULUI UNIUNII EUROPENE ȘI COMISIEI EUROPENE, GREFIERUL CURȚII DE JUSTIȚIE A UNIUNII EUROPENE, SECRETARII GENERALI AI CURȚII DE CONTURI, COMITETULUI ECONOMIC ȘI SOCIAL EUROPEAN, COMITETULUI REGIUNILOR ȘI OMBUDSMANULUI EUROPEAN,
   având în vedere Statutul funcționarilor Comunităților Europene și Regimul aplicabil celorlalți agenți ai Comunităților Europene, stabilite de Regulamentul (CEE, Euratom, CECO) nr. 259/68 (1),
   având în vedere Decizia 2002/620/CE a Parlamentului European, a Consiliului, a Comisiei, a Curții de Justiție, a Curții de Conturi, a Comitetului Economic și Social European, a Comitetului Regiunilor și a Ombudsmanului European din 25 iulie 2002 de înființare a Oficiului pentru Selecția Personalului Comunităților Europene (2), în special articolul 5,
   după consultarea Comitetului pentru Statutul funcționarilor,
   întrucât:

               (1)

               Articolul 7 (numirea personalului) din decizia privind organizarea și funcționarea oficiului, adoptată la 25 iulie 2002, nu prevede posibilitatea de a recurge la agenți contractuali în conformitate cu articolul 3a alineatul (1) litera (c) din Regimul aplicabil celorlalți agenți ai Comunităților Europene, din cauza faptului că această prevedere a fost adoptată ulterior deciziei menționate anterior, prin Regulamentul (CE, Euratom) nr. 723/2004 al Consiliului (3).

               (2)

               Experiența a dovedit că este necesar să se autorizeze reînnoirea pe o durată nedeterminată a contractelor de angajare ale agenților contractuali, atunci când aceasta este în interesul serviciului, în special în cazul în care având în vedere durata și/sau specificul sarcinilor oficiului, reînnoirea acestor contracte pe o durată nedeterminată permite oficiului să păstreze personalul cu experiență și capabil să asigure continuitatea și eficacitatea sarcinilor.

               (3)

               Încadrarea în muncă a agenților contractuali se va face în limitele prevăzute la articolul 3a alineatul (2) din Regimul aplicabil celorlalți agenți.

               (4)

               Încadrarea în muncă a agenților contractuali se va face în limitele creditelor prevăzute în bugetul anual al oficiului, supus aprobării Consiliului de administrație al EPSO, în care sunt reprezentate toate instituțiile Uniunii Europene, în timp ce reprezentantul Autorității Europene pentru Protecția Datelor și reprezentanții personalului au statut de observator,

         ADOPTĂ PREZENTA DECIZIE:
   Articolul 1
   La articolul 7 din Decizia 2002/621/CE a secretarilor generali ai Parlamentului European, Consiliului și Comisiei, a grefierului Curții de Justiție, a secretarilor generali ai Curții de Conturi, Comitetului Economic și Social și Comitetului Regiunilor și a reprezentantului Ombudsmanului European din 25 iulie 2002 privind organizarea și funcționarea Oficiului pentru Selecția Personalului Comunităților Europene (4) se introduce alineatul (4a):

      „(4a)   Pentru executarea sarcinilor sub supravegherea funcționarilor sau a agenților temporari, oficiul poate recurge la agenți contractuali în conformitate cu articolul 3a alineatul (1) litera (c) din Regimul aplicabil celorlalți agenți ai Comunităților Europene. Încadrarea în muncă a agenților contractuali se va face în limitele prevăzute de bugetul anual al oficiului, pe baza situației estimative a veniturilor și a cheltuielilor astfel cum a fost adoptată în prealabil de Consiliul de administrație al EPSO.”

   Articolul 2
   Data intrării în vigoare
   Prezenta decizie produce efecte la data publicării în Jurnalul Oficial al Uniunii Europene.

            Pentru Parlamentul European

            Secretarul general

         Klaus WELLE

            Pentru Consiliu

            Secretarul general

         Pierre DE BOISSIEU

            Pentru Comisie

            Secretarul general

         Catherine DAY

            Pentru Curtea de Justiție

            Grefierul

         Roger GRASS

            Pentru Curtea de Conturi

            Secretarul general

         Eduardo RUIZ GARCÍA

            Pentru Comitetul Economic și Social European

            Secretarul general

         Martin WESTLAKE

            Pentru Comitetul Regiunilor

            Secretarul general

         Gerhard STAHL

            Pentru Ombudsmanul European

            Secretarul general

         Ian HARDEN

      (1)  JO L 56, 4.3.1968, p. 1.

      (2)  JO L 197, 26.7.2002, p. 53.

      (3)  JO L 124, 27.4.2004, p. 1.

      (4)  JO L 197, 26.7.2002, p. 56.


title: 2014/573/UE: Decizia Parlamentului European din 3 aprilie 2014 privind descărcarea de gestiune pentru execuția bugetului Autorității Bancare Europene aferent exercițiului financiar 2012

text:
               5.9.2014

               RO

               Jurnalul Oficial al Uniunii Europene

               L 266/191

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului Autorității Bancare Europene aferent exercițiului financiar 2012
   (2014/573/UE)
   PARLAMENTUL EUROPEAN,

               —

               având în vedere conturile anuale finale ale Autorității Bancare Europene pentru exercițiul financiar 2012,

               —

               având în vedere Raportul Curții de Conturi privind conturile anuale ale Autorității Bancare Europene pentru exercițiul financiar 2012, însoțit de răspunsurile autorității (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea bancară europeană) (4), în special articolul 64,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru afaceri economice și monetare (A7-0220/2014),

               1.

               acordă directorului executiv al Autorității Bancare Europene descărcarea de gestiune pentru execuția bugetului autorității aferent exercițiului financiar 2012;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Autorității Bancare Europene, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 80.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 331, 15.12.2010, p. 12.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia Consiliului din 13 decembrie 2005 referitoare la încheierea unui Acord sub forma unui schimb de scrisori între Comunitatea Europeană și Republica Coreea în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) din 1994

text:
Anunţ juridic important

|

32005D0929

Jurnalul Oficial L 340 , 23/12/2005 p. 0061 - 0061 Jurnalul Oficial L 175 , 29/06/2006 p. 0288 - 0288

		Decizia Consiliuluidin 13 decembrie 2005referitoare la încheierea unui Acord sub forma unui schimb de scrisori între Comunitatea Europeană și Republica Coreea în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) din 1994(2005/929/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) La 22 martie 2004, Consiliul a autorizat Comisia să înceapă negocierile cu anumite state membre ale Organizației Mondiale a Comerțului (OMC) în temeiul articolului XXIV alineatul (6) din Acordul General pentru Tarife și Comerț (GATT) din 1994, în cadrul procesului de aderare la Uniunea Europeană a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace.(2) Negocierile au fost conduse de Comisie, aceasta consultându-se cu comitetul creat în temeiul articolului 133 din tratat și ținând seama de directivele de negociere adoptate de Consiliu.(3) Comisia a terminat negocierile prin încheierea unui Acord sub forma unui schimb de scrisori între Comunitatea Europeană și Republica Coreea în temeiul articolului XXIV alineatul (6) și al articolului XXVIII din GATT din 1994. Este necesară aprobarea acestui acord sub forma unui schimb de scrisori,DECIDE:Articolul 1Acordul sub forma unui schimb de scrisori între Comunitatea Europeană și Republica Coreea în temeiul articolului XXIV alineatul (6) și al articolului XXVIII din GATT din 1994 în ceea ce privește retragerea concesiilor specifice, legată de retragerea listelor cu angajamentele Republicii Cehe, ale Republicii Estonia, ale Republicii Cipru, ale Republicii Letonia, ale Republicii Lituania, ale Republicii Ungare, ale Republicii Malta, ale Republicii Polone, ale Republicii Slovenia și ale Republicii Slovace, este aprobat în numele Comunității.Textul acordului sub forma unui schimb de scrisori este atașat la prezenta decizie.Articolul 2Președintele Consiliului este autorizat să numească persoana împuternicită (persoanele împuternicite) să semneze acordul prin care Comunitatea își asumă obligații [1].Adoptată la Bruxelles, 13 decembrie 2005.Pentru ConsiliuPreședinteleJ. Grant[1] Data intrării în vigoare a acordului va fi publicată în Jurnalul Oficial al Uniunii Europene.--------------------------------------------------


title: Decizia Consiliului din 29 iunie 1984 privind structurile și procedurile de gestionare și coordonare a activităților de cercetare, dezvoltare și demonstrații ale Comunității

text:
Anunţ juridic important

|

31984D0338

Official Journal L 177 , 04/07/1984 P. 0025 - 0028 Finnish special edition: Chapter 16 Volume 1 P. 0067  Spanish special edition: Chapter 12 Volume 4 P. 0116  Swedish special edition: Chapter 16 Volume 1 P. 0067  Portuguese special edition Chapter 12 Volume 4 P. 0116  Ediţie specială în limba cehă Chapter 01 Volume 01 P. 138  - 141 Ediţie specială în limba estonă Chapter 01 Volume 01 P. 138  - 141 Ediţie specială în limba maghiară Chapter 01 Volume 01 P. 138  - 141 Ediţie specială în limba lituaniană Chapter 01 Volume 01 P. 138  - 141 Ediţie specială în limba letonă Chapter 01 Volume 01 P. 138  - 141 Ediţie specială în limba malteză Chapter 01 Volume 01 P. 138  - 141 Ediţie specială în limba polonă Chapter 01 Volume 01 P. 138  - 141 Ediţie specială în limba slovacă Chapter 01 Volume 01 P. 138  - 141 Ediţie specială în limba slovenă Chapter 01 Volume 01 P. 138  - 141

		19840629Decizia Consiliuluidin 29 iunie 1984privind structurile și procedurile de gestionare și coordonare a activităților de cercetare, dezvoltare și demonstrații ale Comunității(84/338/Euratom, CECO, CEE)CONSILIUL COMUNITĂȚILOR EUROPENE,având în vedere tratatele de instituire a Comunităților Europene,având în vedere proiectul Comisiei [1],având în vedere avizul Adunării [2],având în vedere avizul Comitetului Economic și Social [3],întrucât Consiliul a adoptat o rezoluție la 14 ianuarie 1974 privind coordonarea politicilor naționale și identificarea acțiunilor de interes pentru Comunitate în domeniul științei și tehnologiei [4];întrucât Comisia a transmis o comunicare Consiliului la 21 decembrie 1982, în care prezintă strategia științifică și tehnică europeană (programul-cadru pentru 1984-1987);întrucât Consiliul a adoptat o rezoluție la 25 iulie 1983 privind programele-cadru pentru activitățile de cercetare, dezvoltare și demonstrații ale Comunității și primul program-cadru pentru 1984-1987 [5];întrucât este esențial, în cazul în care strategia propusă de Comisie urmează să fie pusă în aplicare, ca structurile și procedurile de gestionare și coordonare să fie reorganizate în vederea creșterii eficienței instituțiilor comunitare, în special o raționalizare a sistemului existent;întrucât s-a ținut seama de avizul dat de către Comitetul de cercetare tehnică și științifică (CREST),DECIDE:Articolul 1Se constituie pe lângă Comisie comitetele consultative de gestionare și coordonare enumerate în anexă.Lista va fi revizuită și completată, după caz, în baza noilor decizii ale programului.Articolul 2(1) Misiunea comitetelor consultative de gestionare și coordonare este de a asista Comisia în îndeplinirea sarcinii sale de definire și pregătire a activităților de cercetare, dezvoltare și demonstrații și a funcțiilor sale de gestionare și coordonare legate de punerea în aplicare a strategiei științifice și tehnice a Comunității.(2) Comitetelor consultative de gestionare și coordonare li se cere:(a) să informeze și să consilieze Comisia cu privire la chestiunile științifice și tehnice din domeniile în care sunt competente;(b) să compare periodic programele naționale de cercetare științifică și dezvoltare tehnologică din domeniile de interes pentru Comunitate și să ofere Comisiei informații referitoare la această comparație în vederea identificării activităților de coordonare ce ar putea fi întreprinse la nivelul statelor membre;(c) să ajute Comisia să identifice și să selecteze, pe baza obiectivelor științifice și tehnice menționate de programul cadru, acele teme sau acțiuni care ar putea face obiectul activităților de cercetare, dezvoltare și demonstrații ale Comunității;(d) să contribuie la realizarea în cele mai bune condiții a programelor de cercetare, dezvoltare și demonstrații ale Comunității — pentru care răspunderea îi revine Comisiei — și, în special, la descrierea detaliată a proiectelor și la selecția acestora, să evalueze rezultatele și să asigure o legătură mai strânsă între realizarea programelor la nivelul Comunității și activitatea corespunzătoare de cercetare și dezvoltare desfășurată în statele membre pe răspunderea acestora;(e) să formuleze avize cu privire la cooperarea științifică și tehnică preconizată între Comunitățile Europene, țările terțe și/sau organizațiile internaționale din domeniile specifice în care își desfășoară activitatea.Articolul 3(1) Fiecare comitet consultativ de gestionare și coordonare este constituit de către Comisie pe baza numirilor făcute de către statele membre.(2) Un comitet este alcătuit din:- doi reprezentanți din fiecare stat membru, al căror mandat este de patru ani, și care pot fi asistați sau înlocuiți de către experți naționali în condițiile precizate la articolul 4;- doi reprezentanți ai Comisiei care pot fi asistați sau înlocuiți de către alți reprezentanți în condițiile precizate la articolul 4;- un președinte.(3) Președintele fiecărui comitet consultativ de gestionare și coordonare este ales dintre reprezentanții statelor membre în conformitate cu regulamentul de procedură. Mandatul acestuia este de doi ani și poate fi reînnoit o singură dată. Statul membru de origine al președintelui numește o persoană pentru a-l înlocui.(4) Secretariatul este asigurat de către Comisie.(5) Fiecare comitet consultativ de gestionare și coordonare își redactează propriul regulament de procedură.(6) Fiecare comitet consultativ de gestionare și coordonare se reunește cel puțin o dată pe an.Articolul 4Comitetele consultative de gestionare și coordonare își organizează activitatea în așa fel încât să obțină consilierea de specialitate de care ar putea avea nevoie și se reunesc în componențe variabile corespunzătoare naturii sarcinilor pe care urmează să le îndeplinească. În acest scop, fiecare stat membru și Comisia pot fi reprezentate la fiecare reuniune a comitetelor consultative de gestionare și coordonare de către cel mult trei persoane alese dintre reprezentanții sau experții menționați la articolul 3.Articolul 5(1) Comitetele consultative de gestionare și coordonare pot constitui grupuri de lucru ad hoc cu atribuții bine definite, pe perioadă limitată.(2) Grupurile de lucru ad hoc sunt prezidate de un membru al comitetului consultativ de gestionare și coordonare. Acestea sunt alcătuite din cel mult doi membri pentru fiecare stat membru și doi reprezentanți ai Comisiei.Articolul 6Comisia veghează să asigure toate legăturile necesare dintre comitetele consultative de gestionare și coordonare. Avizele emise de către comitetele consultative de gestionare și coordonare menționează orice poziție minoritară. Acestea sunt transmise Parlamentului și Consiliului de către Comisie în mod sistematic.Articolul 7(a) Comitetele prevăzute la:- articolul 3 din Decizia 78/264/Euratom a Consiliului din 6 martie 1978 privind explorarea și extracția uraniului [6], astfel cum a fost modificată prin Decizia 81/364/Euratom [7];- articolul 4 din Decizia 84/60/Euratom a Consiliului din 31 ianuarie 1984 privind dezafectarea instalațiilor nucleare [8];- articolul 4 din Decizia 79/345/Euratom a Consiliului din 27 martie 1979 privind siguranța reactoarelor cu apă termală [9];- articolul 5 din Decizia 81/213/CEE a Consiliului din 3 martie 1981 privind protecția mediului înconjurător și climatologia [10];- articolul 3 din Decizia 81/1014/CEE a Consiliului din 15 decembrie 1981 privind articolele textile și îmbrăcămintea [11];- articolul 4 din Decizia 81/1032/CEE a Consiliului din 7 decembrie 1981 privind ingineria biomoleculară [12];- articolul 3 din Decizia 82/402/CEE a Consiliului din 17 mai 1982 privind materiile prime [13];- articolul 3 din Decizia 82/752/CEE a Consiliului din 4 noiembrie 1982 privind un sistem de traducere automată de concepție avansată [14];- articolul 3 din Decizia 82/837/CEE a Consiliului din 3 decembrie 1982 privind știința și tehnologia pentru dezvoltare [15];- articolul 4 din Decizia 82/839/CEE din 22 noiembrie 1982 privind efectul prelucrării asupra proprietăților fizice ale produselor alimentare [16];- articolul 4 din Decizia 84/197/CEE a Consiliului din 2 aprilie 1984 privind utilizarea produselor derivate care conțin lignoceluloză și a altor reziduuri vegetale pentru hrana animalelor [17];- articolul 4 din Decizia 84/304/CEE a Consiliului din 24 mai 1984 privind efectele prelucrării și ale distribuției asupra calității și valorii nutritive a produselor alimentare [18]se dizolvă prin prezenta;(b) toate celelalte comitete consultative pentru gestionarea programelor (CCGP) menționate la alineatul (1) din rezoluția Consiliului din 18 iulie 1977 [19] se dizolvă prin prezenta, cu excepția comitetului consultativ de gestionare a programului de funcționare și utilizare a reactorului HFR și a comitetului consultativ de gestionare a programelor de cercetare"gestionarea și depozitarea deșeurilor radioactive", ultimul fiind menținut în scopul exclusiv de a oferi consultanță Comisiei cu privire la executarea planului de acțiune al Comunității în domeniul deșeurilor radioactive pe toată durata planului, scop prevăzut de rezoluția Consiliului din 18 februarie 1980 [20].Articolul 8Noile comitete consultative de gestionare și coordonare menționate la articolul 1 încep să funcționeze în termen de cel mult șase luni de la intrarea în vigoare a prezentei decizii.Comitetele dizolvate în conformitate cu articolul 7 continuă să își îndeplinească atribuțiile până la data la care noile comitete consultative de gestionare și coordonare încep să funcționeze în mod efectiv.Articolul 9După o perioadă de cel mult trei ani, structurile și procedurile instituite prin prezenta decizie sunt reexaminate pe baza unui raport al Comisiei pentru evaluarea eficienței și, după caz, îmbunătățirea activității acestora.Articolul 10Prezenta decizie intră în vigoare în ziua următoare publicării în Jurnalul Oficial al Comunităților Europene.Adoptată la Luxemburg, 29 iunie 1984.Pentru ConsiliuPreședinteleL. Fabius[1] JO C 113, 27.4.1983, p. 4.[2] JO C 307, 14.11.1983, p. 112 și JO C 351, 24.12.1983, p. 10.[3] JO C 341, 19.12.1983, p. 51.[4] JO C 7, 29.1.1974, p. 2.[5] JO C 208, 4.8.1983, p. 1.[6] JO L 72, 14.3.1978, p. 12.[7] JO L 137, 23.5.1981, p. 44.[8] JO L 36, 8.2.1984, p. 23.[9] JO L 83, 3.4.1979, p. 21.[10] JO L 101, 11.4.1981, p. 1.[11] JO L 367, 23.12.1981, p. 29.[12] JO L 375, 30.12.1981, p. 1.[13] JO L 174, 21.6.1982, p. 23.[14] JO L 317, 13.11.1982, p. 19.[15] JO L 352, 14.12.1982, p. 24.[16] JO L 353, 15.12.1982, p. 25.[17] JO L 103, 16.4.1984, p. 23.[18] JO L 151, 7.6.1984, p. 46.[19] JO C 192, 11.8.1977, p. 1.[20] JO C 51, 29.2.1980, p. 4.--------------------------------------------------19840629ANEXĂCOMITETE CARE URMEAZĂ SĂ FIE CONSTITUITESector | Comitete |INDUSTRIE | 1.Tehnologie industrială2.Standarde științifice și tehnologice3.Biotehnologie |MATERII PRIME ȘI ALTE MATERIALE | 4.Materii prime și alte materiale |ENERGIE | 5.Energie obținută prin fisiune nuclearăReactoare și siguranță, controlul materialelor fisionabile6.Energie obținută prin fisiune nuclearăciclul combustibilului/prelucrarea și depozitarea deșeurilor7.Energie non-nucleară |ASISTENȚĂ PENTRU DEZVOLTARE | 8.Cercetare corelată cu dezvoltarea |SĂNĂTATE ȘI SIGURANȚĂ | 9.Cercetare în domeniul medicinei și al sănătății10.Protecția împotriva radiațiilor |MEDIU | 11.Mediu și climatologie |LINGVISTICĂ | 12.Probleme lingvistice |--------------------------------------------------